Olen ikka iga päev ilusate ilmade kiuste ka oma sinisekirjut kampsunit, millest 17.aprilli postituses juttu oli, kudunud. Raglaanlõikelist. Hakkas teine peaaegu valmis saama ja otsustasin selga proovida, et kas juba aitab kahandamisest. Pole mul ju miskit lõiget ega õpetust, peast tegin. Varem ei proovinud, sest kudusin 80cm ringvarrastel ja silmad oleks maha jooksnud (laisk olen kah, noh). Ja...   ... läheb harutamiseks. Terve raglaaniosa. Sest varrukad on lühikesed (ja liiga kitsad ka, aga sellepärast ma neid küll üles ei haruta) ja kuna kehaosa nii kaua ootas kuni ma varrukaid teotempos kudusin, siis olen alates ühele vardale võtmisest kehaosa tugevamalt  kudunud, ilma et märganud oleks, aga see ON märgatav. Ja üleüldse... ei ole päris see, mis ma vaimusilmas nägin. Homme tõmban siis üles, et kõik tükid eraldi saavad, ja jätan sinnapaika teadmata ajaks.  Kuu peale see kampsun, hakkan suveasjadega tegelema hoopis!